-Բեյօղլուի յուրաքանչյուր փողոցը գիտեմ,֊ շարունակեց Արամը՝ մի կում ռաքի էլ խմելով:- Առավոտյան, երեկոյան, գիշերը ուրախանալով, հարբելով այդ փողոցներում սիրում եմ զբոսնել... Նեղուցի մոտ կիրակի օրերը ընկերներիս հետ նախաճաշելը, բազմության մեջ մենակ քայլելը ոչ մի բանի հետ չեմ փոխի: Ես սիրահարված եմ այս քաղաքի քաոսին, հոգնեցնող գրավչությանը, չծերացող գեղեցկությանը, շոգենավերին, երաժշտությանը, տխրությանը, գույներին ու սև հումորին: